text: Ensom kamp mod ny bydel i Fredericia
  12 oktober 2012 kl. 16.31
  Folketingsmedlem Jørn Dohrmann (DF) er ikke blevet overbevist om, at sikkerheden er i orden, når Fredericia Kommune får bygget en ny bydel med boliger tæt på Shells havneterminal.
  Torsdag garanterede miljøminister Ida Auken (SF) under et samråd i Folketinget, at sikkerheden er i orden.
  Jørn Dohrmann siger dagen derpå til TV SYD, at han vil grave videre i sagen.
  Han henviser til, at farlige virksomheder tæt på boligområder har ført til katastrofer i ud- og indland. 
  - Jeg ved godt, at jeg står ret alene med modstanden, men at de andre ikke vil kæmpe, skal ikke forhindre mig i at stille alle de kritiske spørgsmål, siger han.
  